

**MAGYAR VEGYIPARI, ENERGIAIPARI ÉS ROKON SZAKMÁKBAN**

**DOLGOZÓK SZAKSZERVEZETI SZÖVETSÉGE**

**1068 Budapest, Benczúr u.45. 1406 Budapest, Pf.29. Telefon: 4612 - 400; Fax: 4612 - 499; E-mail:** [**mail@vdsz.hu**](mailto:mail@vdsz.hu)**,** [**ww****w.vdsz.hu**](http://www.vdsz.hu)

**A VDSZ Elnökségének 2015 I. félévi munkaterve**

A VDSZ 2015. évi munkatervének alapját a 2014. évi választói küldöttérteken elfogadott Program képezi. Kiemelten fontos feladat az ASZSZ és az MSZOSZ Magyar Szakszervezeti Szövetségbe történő beolvadása körülményeinek, feltételeinek tisztázása, pontosítása, különös tekintettel arra, hogy a VDSZ jelenleg mindkét országos konföderáció tagja. A VDSZ 35. küldöttértekezlete döntött a Magyar Szakszervezeti Szövetségben ágazatként való részvételről.

Az elnökségi ülések állandó napirendi pontjai:

* a VDSZ ágazati integrációs elképzelései,
* az MSZSZ helyzetéből adódó tájékoztatók, feladatok,
* a költségvetés teljesülésének negyedéves áttekintése.

1. A küldöttértekezlet döntésének megfelelően:

* el kell végezni a VDSZ Alapszabályának módosítását, melyet a 2015. évi küldöttértekezlet elé kell terjeszteni,
* a szakágazatoknak és a tagozatoknak el kell végezni a küldöttértekezlet határozatából adódó feladatokat,
* folytatni kell a tagtoborzást és az új munkahelyi, területi alapszervezetek létrehozását,

1. A tagszervezetek munkaidő-kedvezmény tervének, valamint a kapcsolódó költségek tervének összeállításához szükség van arra, hogy a szakágazatok, tagozatok készítsenek az évre vonatkozó ülés-rendezvény tervet.

Javasoljuk, hogy az elnökségi ülések a tárgyhó utolsó hetének csütörtöki napján kerüljenek megtartásra, a kialakult gyakorlat szerint július és augusztus hónapokra nem tervezünk ülést.

**JANUÁR 29.**

1. Javaslat a VDSZ elnökségének 2015. évi I. féléves munkatervére.
2. Beszámoló a VDSZ 2014. évi költségvetésének végrehajtásáról.
3. Javaslat a VDSZ 2015. évi sport és szabadidős programjaira.
4. Javaslat a VDSZ 2015. évi üdültetésének elveire és térítési díjaira.
5. Javaslat a VDSZ 2015. évi I. féléves nemzetközi munkatervére.
6. Tájékoztató a Magyar Szakszervezeti Szövetséggel kapcsolatos tennivalókról.
7. Különfélék.

**FEBRUÁR 26.**

1. Javaslat a VDSZ 2015. évi költségvetésére.
2. A PEB állásfoglalása a VDSZ a 2015. évi költségvetéséről.
3. Javaslat a VDSZ 2015. évi képzési tervére.
4. Javaslat a tagozatok, szakágazatok 2015. évi üléstervére, a tagozatok SZMSZ-ének jóváhagyása. Tájékoztató a tagozatokba történő szakágazati delegálásokról.
5. Tájékoztató az ASZSZ és az MSZOSZ rendkívüli kongresszusainak az MSZSZ-t érintő döntéseiről.
6. Tájékoztató a VDSZ vagyongazdálkodásáról, javaslat a további feladatokra.
7. Tájékoztató a 2014. évi tagszervező kampány tapasztalatairól.
8. Különfélék.

**MÁRCIUS 26. Kazincbarcika**

1. Javaslat a Küldöttértekezlet összehívására.
2. Tájékoztató a tagszervezetek tagdíjfizetésének tapasztalatairól.
3. Tájékoztató az Magyar Szakszervezeti Szövetség kongresszusáról.
4. Tájékoztató az ágazati és munkahelyi kollektív szerződések módosításának helyzetéről és a bérmegállapodások tapasztalatairól.
5. Különfélék.

**ÁPRILIS 23-24. Balatonszemes**

1. Javaslat a VDSZ 2014. évi mérlegének – beleértve a származtatott jogi személyiségű alapszervezeteket is - elfogadására. Könyvvizsgálói jelentés a mérleggel összefüggésben.
2. Beszámoló a Vegyész Kassza Alapítvány 2014. évi tevékenységéről, javaslat az alapítvány 2014. évi mérlegének elfogadására.
3. Tájékoztató a VDSZ költségvetésének 2015. I. negyedévi időarányos teljesítéséről.
4. Tájékoztató az MSZSZ és az ipari szakszervezeti integráció eddigi tapasztalatairól.
5. Különfélék.

**MÁJUS 28.**

1. Tájékoztató a munkavédelmi képviselő és az üzemi tanácsválasztások jelenlegi helyzetéről.
2. Tájékoztató a VDSZ választói küldöttértekezletére létrehozott Bizottságok munkájáról.
3. Tájékoztató az MSZSZ és az ipari szakszervezeti integráció eddigi tapasztalatairól
4. Különfélék.

**JÚNIUS 25. Tiszakécske**

1. Javaslat a VDSZ elnökségének 2015. évi II. féléves munkatervére.
2. Tájékoztató az MSZSZ és az ipari szakszervezeti integráció eddigi tapasztalatairól
3. Különfélék.

A munkatervet a VDSZ Elnöksége 2015. január 29-i ülésén fogadta el.

Budapest, 2015. február 3.

Kiss Béla

alelnök